MUDDATI O‘TKAZIB YuBORILGAN DEBITORLIK VA KREDITORLIK QARZLARNI QISQARTIRISh VA BUDJETGA TO‘LOVLAR INTIZOMINI MUSTAHKAMLASh BO‘YIChA RESPUBLIKA KOMISSIYASI TO‘G‘RISIDAGI NIZOMGA QO‘ShIMChA KIRITISh HAQIDA

Iqtisodiyotning ustuvor tarmoqlari kompaniyalari, uyushmalari va xo‘jalik birlashmalarini o‘zaro hisob-kitoblarni amalga oshirish borasida qo‘llab-quvvatlash maqsadida Vazirlar Mahkamasi qaror qiladi: 
 1. Vazirlar Mahkamasining 2004-yil 14-apreldagi 182-son qarori (O‘zbekiston Respublikasi QT, 2004-y., 4-son, 36-modda) bilan tasdiqlangan Muddati o‘tkazib yuborilgan debitorlik va kreditorlik qarzlarni qisqartirish va budjetga to‘lovlar intizomini mustahkamlash bo‘yicha Respublika komissiyasi to‘g‘risidagi nizom III bo‘limining 8-bandiga ikkinchi xatboshidan keyin quyidagi mazmundagi xatboshi qo‘shilsin: 
 “istisno hollarda, iqtisodiyotning ustuvor tarmoqlari xo‘jalik yurituvchi subyektlarining o‘zaro pullik majburiyatlari bo‘yicha qarzlarini to‘lash muddatini kechiktirish va (yoki) ularni bo‘lib-bo‘lib to‘lash masalasini O‘zbekiston Respublikasi Vazirlar Mahkamasi tegishli komplekslari rahbarlari bilan kelishgan holda ko‘rib chiqish”. 
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari V.A. Golishev zimmasiga yuklansin.